《雨泊阊门》
清代·苏廷魁

悄听孤舟雨，能回万里心。寒山钟不到，笠泽意何深。

把钓惭真隐，啼乌奈苦吟。姑苏城下水，十载托知音。

作者简介：（?—1878）广东高要人，字赓堂。道光十五年进士，授编修，迁御史。因灾异上疏数千言，请罢黜枢臣穆彰阿，并下罪己诏，开直谏之路。宣宗嘉其切直。迁给事中。同治初，以中外大臣荐，授河南开归陈许道，历布政使，擢河东总督。